Document ID: 32015D0225

KOMISJONI RAKENDUSOTSUS (EL) 2015/225,
11. veebruar 2015,
millega muudetakse otsuse 2009/861/EÜ (Euroopa Parlamendi ja nõukogu määruse (EÜ) nr 853/2004 alusel võetavate üleminekumeetmete kohta seoses nõuetele mittevastava toorpiima töötlemisega teatavates Bulgaaria piimatöötlemisettevõtetes) I ja II lisa
(teatavaks tehtud numbri C(2015) 631 all)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, milles sätestatakse loomset päritolu toidu hügieeni erieeskirjad, (1) eriti selle artikli 9 teist lõiku,
ning arvestades järgmist:
(1)
Määrusega (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele. Kõnealused eeskirjad hõlmavad toorpiima ja piimatooteid käsitlevaid hügieeninõudeid.
(2)
Komisjoni otsusega 2009/861/EÜ (2) on kõnealuses otsuses loetletud Bulgaaria piimatöötlemisettevõtete suhtes ette nähtud teatavad erandid nõuetest, mis on kehtestatud määruse (EÜ) nr 853/2004 III lisa IX jao I peatüki II ja III alapeatükis. Kõnealust otsust kohaldatakse kuni 31. detsembrini 2015.
(3)
Otsuse 2009/861/EÜ I lisas loetletud piimatöötlemisettevõtted võivad erandina määruse (EÜ) nr 853/2004 asjakohastest sätetest töödelda nii nõuetele vastavat kui ka mittevastavat piima tingimusel, et nõuetele vastava ja mittevastava piima töötlemine toimub eraldi tootmisliinidel. Lisaks võivad teatavad kõnealuse otsuse II lisas loetletud piimatöötlemisettevõtted töödelda nõuetele mittevastavat piima ilma eraldi tootmisliinideta.
(4)
Bulgaaria saatis komisjonile 28. aprillil 2014, 18. augustil 2014 ja 2. detsembril 2014 kõnealuste piimatöötlemisettevõtete läbivaadatud ja ajakohastatud loetelu.
(5)
Sellest loetelust on välja jäetud ettevõte, mis on otsuse 2009/861/EÜ I lisas esitatud tabelis loetletud nr 4 all (BG 1212001 „S i S - 7” EOOD), kuna see on lõpetanud oma tegevuse.
(6)
Lisaks on sellest läbivaadatud ja ajakohastatud loetelust välja jäetud teatavad praegu otsuse 2009/861/EÜ II lisas loetletud ettevõtted, sest neil on nüüd lubatud töödelda ainult nõuetele vastavat piima liidu siseturule laskmiseks. Need ettevõtted on loetletud otsuse 2009/861/EÜ II lisas esitatud tabelis järgmiste numbrite all: nr 3 (0912016 „Persenski” OOD), nr 8 (1612064 „Ikay” OOD), nr 11 (2512021 „Keya-Komers-03” EOOD), nr 22 (BG 1612051 ET „Radev-Radko Radev”), nr 37 (1512010 ET „Militsa Lazarova-90”), nr 50 (BG 1112016 Mandra „IPZHZ”), nr 51 (BG 1712042 ET „Madar”), nr 54 (1312005 „Ravnogor” OOD), nr 63 (BG 2612034 ET „Eliksir-Petko Petev”), nr 75 (2312033 „Balkan spetsial” OOD) ja nr 79 (2612015 ET „Detelina 39”).
(7)
Lisaks on kõnealuses loetelus tegevuse lõpetamise tõttu välja jäetud järgmised otsuse 2009/861/EÜ II lisas esitatud tabelis loetletud ettevõtted: nr 7 (1612049 „Alpina-Milk” EOOD), nr 21 (BG 1612028 ET „Slavka Todorova”), nr 23 (BG 1612066 „Lakti ko” OOD) ja nr 71 (2012032 „Kiveks” OOD).
(8)
Seepärast tuleks otsust 2009/861/EÜ vastavalt muuta.
(9)
Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/861/EÜ I ja II lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 11. veebruar 2015

Labels: 0
18
17
15